[pic] | COIMISIÚN NA gCOMHPHOBAL EORPACH | An Bhruiséil, 4.9.2006 COIM(2006) 477 críochnaitheach. 2006/0159 (COD) Togra le haghaidh RIALACHÁIN (EURATOM, CE) Ó PHARLAIMINT NA hEORPA AGUS ÓN gCOMHAIRLE maidir le sonraí atá faoi réir rúndachta staidrimh a tharchur chuig Oifig Staidrimh na gComhphobal Eorpach (Leagan códaithe) (arna thíolacadh ag an gCoimisiún) MEABHRÁN MÍNIÚCHÁIN 1. I gcomhthéacs Eoraip na ndaoine, cuireann an Coimisiún an-bhéim ar shimpliú agus ar shoiléiriú reachtaíocht an Chomhphobail ionas go mbeidh sí níos soiléire agus níos so-aimsithe don ghnáthshaoránach, agus a chruthóidh deiseanna nua dó agus seans úsáid a bhaint as na cearta sonracha a bhronntar air. Ní fhéadfar an cuspóir seo a bhaint amach fad agus atá líon mór forálacha a leasaíodh arís agus arís eile, leasuithe suntasacha go minic, scaipthe anseo agus ansiúd, agus go mbíonn gá cuardach a dhéanamh ar roinnt de na forálacha sin san ionstraim bhunaidh agus ar roinnt eile acu in ionstraimí leasaitheacha níos déanaí. Is gá, dá bhrí sin, mórobair thaighde a dhéanamh i bhfoirm comparáide idir ionstraimí éagsúla chun na rialacha atá i bhfeidhm faoi láthair a aithint. Ar an gcúis seo, beidh gá freisin códú a dhéanamh ar na rialacha sin a leasaíodh go mion minic má tá reachtaíocht an Chomhphobail le bheith soiléir agus trédhearcach. 2. Chinn[1] an Coimisiún, dá bhrí sin, an 1 Aibreán 1987 a chuid ball foirne a threorú nach mór na gníomhartha reachtacha uile a chódú i ndiaidh deich leasú ar a mhéad , ag cur béime ar an nós imeachta nua mar bhunriachtanas agus gur chóir do na ranna iarracht a dhéanamh na téacsanna a bhfuil freagracht orthu ina leith a chódú laistigh d'agaí ama níos giorra fós lena chinntiú go bhfuil rialacha an Chomhphobail soiléir agus so-thuigthe. 3. Dearbhaíodh seo[2] i gConclúidí Uachtaránacht na Comhairle Eorpaí i nDún Éideann (Nollaig 1992) agus cuireadh béim ar an tábhacht a bhaineann le códú mar go dtugann sé cinnteacht maidir leis an dlí a bhaineann le hábhar ar leith ag am ar leith. Ní foláir gnáthnós imeachta reachtach an Chomhphobail a chomhlíonadh go huile agus go hiomlán agus an códú á dhéanamh. Ós rud nach ceadmhach athruithe a dhéanamh ar shubstaint na n-ionstraimí ar a mbeidh éifeacht ag an gcódú , tháinig Parlaimint na hEorpa, an Chomhairle agus an Coimisiún ar chomhaontú, i gcomhaontú idirinstitiúideach an 20 Nollaig 1994, go bhféadfar nós imeachta brostaithe a úsáid chun ionstraimí códaithe a ghlacadh go mear. 4. Is éard is aidhm don togra seo códú a dhéanamh ar Rialachán (Euratom, CEE) Uimh. 1210/90 ón gComhairle an 11 Meitheamh 1990 maidir le sonraí atá faoi réir rúndachta staidrimh a tharchur chuig Oifig Staidrimh na gComhphobal Eorpach[3]. Glacfaidh an Rialachán nua ionad na ngníomhartha éagsúla a gcuimsítear ann[4]; coimeádann an togra seo slán go huile agus go hiomlán inneachar na ngníomhartha arna gcódú agus, ar an ábhar sin, ní dhéanann sé ach iad a thabhairt le chéile gan ach na leasuithe foirmiúla sin amháin a bhfuil gá leo don phróiseas códaithe féin a dhéanamh. 5. Tarraingíodh suas an togra um chódú bunaithe ar réamh-chomhdhlúthú , sna teangacha oifigiúla go léir, de chuid Rialachán (Euratom, CEE) Uimh. 1588/90 agus na n-ionstraimí lena leasaítear . Is í Oifig Foilseachán Oifigiúil na gComhphobal Eorpach a rinne an comhdhlúthú sin ag úsáid córas próiseála sonraí . I gcás gur tugadh uimhreacha nua do na hAirteagail, taispeántar an chomhghaolmhaireacht idir an tseanuimhir agus an uimhir nua i dtábla atá leagtha amach in Iarscríbhinn II a ghabhann leis an Rialachán códaithe. ⎢1588/90 (oiriúnaithe) 2006/0159 (COD) Togra le haghaidh RIALACHÁIN (EURATOM, CE) Ó PHARLAIMINT NA hEORPA AGUS ÓN gCOMHAIRLE maidir le sonraí atá faoi réir rúndachta staidrimh a tharchur chuig Oifig Staidrimh na gComhphobal Eorpach (Téacs atá ábhartha maidir leis an LEE) TÁ PARLAIMINT NA hEORPA AGUS COMHAIRLE AN AONTAIS EORPAIGH, Ag féachaint don Chonradh ag bunú an Chomhphobail Eorpaigh, agus go háirithe d'Airteagal 285 de, Ag féachaint don Chonradh ag bunú an Chomhphobail Eorpaigh do Fhuinneamh Adamhach, agus go háirithe d'Airteagal 187 de, Ag féachaint don togra ón gCoimisiún, Ag féachaint don tuairim ón gCoiste Eacnamaíoch agus Sóisialta[5], Ag gníomhú de réir an nós imeachta atá leagtha síos in Airteagal 251 den Chonradh[6], De bharr an méid seo a leanas: ⎢ (1) Tá Rialachán (Euratom, CEE) Uimh. 1588/90 an 11 Meitheamh 1990 ón gComhairle maidir le sonraí atá faoi réir rúndachta staidrimh a tharchur chuig Oifig Staidrimh na gComhphobal Eorpach[7] leasaithe go substaintiúil arís agus arís eile[8]. Ar mhaithe le soiléire agus le réasúntacht ba chóir an Rialachán sin a chódú. ⎢1588/90 Aithris 1 (oiriúnaithe) (2) Tá gá ag an gCoimisiún le faisnéis iomlán agus iontaofa chun go mbeidh sé in acmhainn na dualgais atá curtha de chúram air ag na Conarthaí a chomhlíonadh. D'fhonn bainistíocht éifeachtach a chinntiú, ba chóir go mbeadh fáil ag Oifig Staidrimh na gComhphobal Eorpach, dá ngairtear "Eurostat" anseo feasta, ar an bhfaisnéis staidrimh go léir atá ann ar bhonn náisiúnta chun staidreamh Comhphobail a ullmhú agus chun na hanailísí a bhfuil gá leo a dhéanamh. ⎢1588/90 Aithris 2 (oiriúnaithe) (3) Ceanglaíonn Airteagal 10 de Chonradh CE agus Airteagal 192 den Chonradh ag bunú an Chomhphobail Eorpaigh do Fhuinneamh Adamhach, dá ngairtear "Conradh Euratom" anseo feasta, ar na Ballstáit comhall chúraimí an Chomhphobail a éascú. Baineann an oibleagáid seo freisin le gach faisnéis is gá a thabhairt. Ina theannta sin, mura mbeidh fáil ag Eurostat ar shonraí staidrimh rúnda is ionann agus caillteanas mór faisnéise ar leibhéal an Chomhphobail agus cruthóidh sé deacrachtaí maidir le staidreamh a ullmhú agus anailsísí a dhéanamh ar an gComhphobal. ⎢1588/90 Aithris 3 (oiriúnaithe) (4) Níl aon údar breise ag na Ballstáit chun forálacha a agairt i leith rúndachta staidrimh, ós rud go bhfuil sé deimhnithe go dtugann Eurostat an ráthaíocht chéanna i leith rúndachta staidrimh agus a thugann na forais staidrimh náisiúnta. Tá na ráthaíochtaí seo cumhdaithe cheana go méid áirithe i gConarthaí an Chomhphobail, go háirithe in Airteagal 287 de Chonradh CE, in Airteagal 194(1) de Chonradh Euratom, agus in Airteagal 17 de Rialachán (CEE, Euratom, CEGC) Uimh. 259/68 an 29 Feabhra 1968 ón gComhairle ag leagan síos Rialacháin Foirne Oifigigh na gComhphobal Eorpach agus Coinníollacha Fostaíochta Sheirbhísigh eile na gComhphobal Eorpach agus ag tionscnamh beart speisialta is infheidhme ar bhonn sealadach maidir le hoifigigh an Choimisiúin[9], agus tá bearta cuí faoin Rialachán seo ar féidir leo na ráthaíochtaí a neartú. ⎢1588/90 Aithris 6 (5) Beidh gá déileáil i slí éifeachtach le haon sárú ar an rúndacht staidrimh atá cosanta ag an Rialachán seo, beag beann ar an gciontóir. ⎢1588/90 Aithris 7 (oiriúnaithe) (6) I gcás aon sárú ar na rialacha atá ina gceangal ar oifigigh agus ar sheirbhísigh eile atá ag obair do Eurostat, cibé an ndearnadh an cion go toiliúil nó trí fhaillí, dlífear smachtbhannaí araíonaíochta a thionscnamh ina gcoinne agus, más cuí, pionóis dhlíthiúla i leith sárú na rúndachta gairmiúla, de bhun fhorálacha comhcheangailte Airteagail 12 agus 18 den Phrótacal ar phribhléidí agus díolúintí na gComhphobal Eorpach[10]. ⎢1588/90 Aithris 8 (oiriúnaithe) (7) De réir Airteagal 288 de Chonradh CEE agus Airteagal 188 de Chonradh Euratom, déanfaidh an Comhphobal aon damáiste a shlánú a raibh a institiúidí nó a sheirbhísigh ina siocair leis i bhfeidhmiú a gcuid feidhmeanna. ⎢1588/90 Aithris 9 (oiriúnaithe) (8) Ní bhaineann an Rialachán seo ach le sonraí staidrimh atá clúdaithe i réimse inniúlachta na bhforas staidrimh náisiúnta ag rúndacht staidrimh a tharchur chuig Eurostat, agus ní dhéanann sé difear d'fhorálacha speisialta náisiúnta nó Comhphobail a bhaineann le cineálacha eile faisnéise a chur chuig an gCoimisiún. ⎢1588/90 Aithris 10 (oiriúnaithe) (9) Glacfar an Rialachán seo gan dochar d'Airteagal 296(1)(a) de Chonradh EC, a fhorálann nach bhfuil sé de cheanglas ar aon Bhallstát faisnéis a sholáthar má mheasann sé go mbeadh nochtadh na faisnéise sin contrártha do leasanna bunúsacha a shlándála. ⎢1588/90 Aithris 13 (oiriúnaithe) (10) Beidh gá le hacmhainní daonna, teicniúla agus airgeadais chun na forálacha atá sa Rialachán seo a chur chun feidhme, agus go háirithe na forálacha sin atá ceaptha chun cosaint a áirthiú do na sonraí staidrimh rúnda a chuirtear chuig Eurostat. ⎢ (11) Glacfar leis na bearta is gá chun an Rialachán seo a chur chun feidhme i gcomhréir le Cinneadh 1999/468/CE ón gComhairle an 28 Meitheamh 1999 lena leagtar amach na nósanna imeachta maidir le feidhmiú na gcumhachtaí cur chun feidhme arna dtabhairt don Choimisiún[11], ⎢ 1588/90 TAR ÉIS AN RIALACHÁN SEO A GHLACADH: Airteagal 1 1. Is is aidhm don Rialachán seo: ⎢1588/90 (oiriúnaithe) (a) údarás a thabhairt do na húdaráis náisiúnta sonraí staidrimh rúnda a tharchur chuig Oifig Staidrimh na gComhphobal Eorpach (dá ngairtear "Eurostat" anseo feasta); (b) ráthaíocht a thabhairt go nglacfaidh an Coimisiún gach beart is gá chun rúndacht na sonraí a dtarchuirtear amhlaidh a áirthiú. ⎢ 1588/90 2. Ní bheidh feidhm ag an Rialachán seo ach maidir le rúndacht staidrimh amháin. Ní dhéanfaidh sé difear d'fhorálacha speisialta, Comhphobail ná náisiúnta a dhéanann coimirciú ar rúndacht cé is moite de rúndacht staidrimh. Airteagal 2 Chun críche an Rialacháin seo, tugtar na sainmhínithe seo a leanas ar na téarmaí thíos: ⎢322/97 Airt. 21(2) (oiriúnaithe) (a) sonraí staidrimh rúnda: sonraí mar atá siad sainithe in Airteagal 13 de Rialachán (CE) Uimh. 322/97 ón gComhairle[12]; ⎢1588/90 (oiriúnaithe) (b) údaráis náisiúnta: forais staidrimh náisiúnta agus comhlachtaí náisiúnta eile a bhfuil freagracht orthu as staidreamh a bhailiú agus a úsáid thar ceann na gComhphobal; (c) faisnéis a bhaineann le saol príobháideach daoine nádúrtha: faisnéis maidir le saol príobháideach agus teaghlaigh daoine nádúrtha mar atá sainithe ag an reachtaíocht náisiúnta nó ag cleachtais náisiúnta sna Ballstáit éagsúla; (d) úsáid chun críocha staidrimh: a úsáid amháin chun táblaí staidrimh a thiomsú nó chun anailísí eacnamaíocha staidrimh a dhéanamh; ní fhéadfar a úsáid chun críocha riaracháin, dlíthiúla ná cánach ná chun fíorú a dhéanamh leis na haonaid ar a ndearnadh suirbhéireacht; (e) aonad staidrimh: an bunaonad atá folaithe ag na sonraí staidrimh a dtarchuirtear chuig Eurostat; (f) sainaithint dhíreach: sainaithint aonaid staidrimh lena ainm nó lena sheoladh, nó le huimhir aitheantais a dáileadh go hoifigiúil agus a foilsíodh; (g) sainaithint indíreach: céannacht aonaid staidrimh a dhéanamh amach i slí eile seachas leis an bhfaisnéis atá luaite ag pointe (f); (h) oifigigh Eurostat: oifigigh na gComhphobal, de réir bhrí Airteagal 1 de Rialacháin Foirne Oifigigh na gComhphobal Eorpach, atá ag obair i Eurostat; (i) foireann eile de chuid Eurostat: seirbhísigh na gComhphobal, de réir bhrí Airteagail 2 go 5 de Choinníollacha Fostaíochta Sheirbhísigh eile na gComhphobal Eorpach, atá ag obair i Eurostat; (j) scaipeadh: sonraí a sholáthar i gcibé cén fhoirm: foilseacháin, rochtain ar bhunachair sonraí, micrifíseanna, teachtaireachtaí gutháin, etc. Airteagal 3 1. Tabharfar údarás do na húdaráis náisiúnta sonraí staidrimh rúnda a tharchur chuig Eurostat. 2. Ní fhéadfar rialacha náisiúnta a bhaineann le rúndacht staidrimh a agairt chun cosc a chur le tarchur sonraí staidrimh rúnda chuig Eurostat i gcás ina bhforáiltear le gníomh de dhlí an Chomhphobail a rialaíonn staidreamh Comphobail go dtarchuirfear na sonraí sin. 3. Déanfar na sonraí staidrimh rúnda a tharchur chuig Eurostat, de réir bhrí mhír 2, ionas nach bhféadfar na haonaid staidrimh a shainaithint go díreach. Ní chuirfidh sé seo bac le hinghlacthacht rialacha tarchuir níos forleithne i gcomhréir le reachtaíocht na mBallstát. 4. Ní bheidh de cheangal ar na húdaráis náisiúnta faisnéis a bhaineann le saol príobháideach daoine nádúrtha a tharchur chuig Eurostat i gcás go bhféadfaí na daoine sin a shainaithint go díreach nó go hindíreach leis an bhfaisnéis arna tarchur. Airteagal 4 1. Glacfaidh an Coimisiún na bearta rialúcháin, riaracháin, teicniúla agus eagraíochtúla go léir a bhfuil gá leo chun rúndacht na sonraí staidrimh arna dtarchur ag na ranna inniúla sna Ballstáit chuig Eurostat a áirthiú de réir Airteagal 3. 2. Bunóidh an Coimisiún na nósanna imeachta maidir le sonraí staidrimh rúnda a tharchur chuig Eurostat agus na prionsabail a bhaineann le cosaint sonraí den sórt sin de réir an nós imeachta dá dtagraítear in Airteagal 7 (2) . Airteagal 5 1. Ordóidh an Coimisiún d'Ard-Stiúrthóir Eurostat féachaint chuige go ndéanfar na sonraí a tharchuirfidh na ranna náisiúnta sna Ballstáit chuig Eurostat a chosaint. Bunóidh sé, tar éis dul i gcomhairle leis an gCoiste dá dtagraítear in Airteagal 7(1), na socruithe i gcomhair eagrúchán inmheánach Eurostat ionas go n-áiritheofar cosaint dá leithéid. 2. Ní bheidh fáil ach ag oifigigh Eurostat amháin ar na sonraí staidrimh rúnda a tharchuirfear chuig Eurostat agus féadfaidh siad iad a úsáid chun críocha staidrimh amháin. 3. Féadfaidh an Coimisiún, áfach, rochtain ar na sonraí staidrimh rúnda a thabhairt do bhaill foirne eile de chuid Eurostat agus do dhaoine nádúrtha eile atá ag obair ar conradh in áitreabh Eurostat, i gcásanna ar leith agus chun críocha staidrimh amháin. Cinnteoidh an Coimisiún na nósanna imeachta maidir le rochtain dá leithid i gcomhréir leis an nós imeachta dá dtagraítear in Airteagal 7(2). 4. Ní fhéadfar sonraí staidrimh rúnda atá i seilbh Eurostat a scaipeadh ach amháin sa chás go bhfuil siad comhcheangailte le sonraí eile i bhfoirm a chinntíonn nach féidir aonaid staidrimh a shainaithint go díreach ná go hindíreach. 5. Ní fhéadfaidh oifigigh agus seirbhísigh eile de chuid Eurostat ná daoine nádúrtha eile atá ag obair ar conradh in áitreabh Eurostat na sonraí sin a úsáid ná a scaipeadh chun críocha eile nach críocha iad atá leagtha síos sa Rialachán seo. Leanfaidh an toirmeasc seo de bheith infheidhme i ndiaidh aistriú, foirceannadh seirbhíse nó scoir. ⎢1588/90 Airt. 4(2) (oiriúnaithe) 6. Beidh feidhm ag na bearta cosanta dá dtagraítear i míreanna 1 go 5 maidir leis: (a) na sonraí staidrimh rúnda go léir a bhfuil a dtarchur chuig Eurostat folaithe ag gníomh de dhlí an Chomhphobail a rialaíonn staidreamh Comhphobail; (b) na sonraí staidrimh rúnda go léir a tharchuireann na Ballstáit go deonach chuig Eurostat. ⎢1588/90 (oiriúnaithe) Airteagal 6 Glacfaidh na Ballstáit, roimh an 1 Eanáir 1992, bearta iomchuí chun srian a chur le haon sáruithe ar an gceanglas maidir le sonraí staidrimh rúnda arna dtarchur de réir Airteagal 3 a choimeád rúnda. Bainfidh na bearta seo ar a laghad le sáruithe arna ndéanamh ar chríoch an Bhallstáit i dtrácht ag oifigigh nó ag seirbhísigh eile de chuid Eurostat agus ag daoine nádúrtha eile atá ag obair ar conradh in áitreabh Eurostat. ⎢ 1588/90 Cuirfidh na Ballstáit an Coimisiún ar an eolas gan mhoill faoi na bearta ana nglacadh acu. Cuirfidh an Coimisiún an fhaisnéis seo ar aghaidh chuig na Ballstáit eile. ⎢1882/2003 Airt. 2 agus Iarscríbhinn II, pointe 4 (oiriúnaithe) Airteagal 7 1. Beidh de chúnamh ag an gCoimisiún Coiste um Rúndacht Staidrimh, dá ngairtear "an Coiste" anseo feasta. 2. Nuair a dhéantar tagairt don alt seo, beidh feidhm ag Airteagail 4 agus 7 de Chinneadh 1999/468/CE, ag féachaint d'fhorálacha Airteagal 8 de. ⎢1882/2003 Airt. 2 agus Iarscríbhinn II, pointe 4 Trí mhí a bheidh sa tréimhse dá bhforáiltear in Airteagal 4(3) de Chinneadh 1999/468/CE. 3. Glacfaidh an Coiste lena rialacha nós imeachta. ⎢ 1588/90 Airteagal 8 Déanfaidh an Coiste iniúchadh ar na ceisteanna a chuirfidh a chathaoirleach, ar a thionscnamh féin nó arna iarraidh sin d'ionadaí Ballstáit, agus a bhaineann le cur chun feidhme an Rialacháin. ⎢ Airteagal 9 Aisghairtear Rialachán (Euratom, CEE) Uimh. 1588/90. Déanfar tagairtí don Rialachán aisghairthe a fhorléiriú mar thagairtí don Rialachán seo agus déanfar iad a léamh de réir an tábla chomhghaolmhaireachta in Iarscríbhinn II. ⎢1588/90 Airt. 9 (oiriúnaithe) Airteagal 10 Tiocfaidh an Rialachán seo i bhfeidhm ar an bhfichiú lá tar éis a fhoilsithe in Iris Oifigiúil an Aontais Eorpaigh . ⎢ 1588/90 Beidh an Rialachán seo ina cheangal go huile agus go hiomlán agus infheidhme go díreach i ngach Ballstát. Arna dhéanamh sa Bhruiséil, Thar ceann Pharlaimint na hEorpa Thar ceann na Comhairle An tUachtarán An tUachtarán ⎡ IARSCRÍBHINN I An Rialachán aisghairthe agus na leasuithe comhleanúnacha a rinneadh air Rialachán (Euratom, CEE) Uimh. 1588/90 ón gComhairle (IO L 151, 15.6.1990, lch. 1). | Rialachán (CE) Uimh. 322/97 ón gComhairle (IO L 52, 22.2.1997, lch. 1). | Airteagal 21(2) amháin | Rialachán (CE) Uimh. 1882/2003 ó Pharlaimint na hEorpa agus ón gComhairle (IO L 284, 31.10.2003, lch. 1). | Iarscríbhinn II, pointe 4 amháin | _____________ IARSCRÍBHINN II Tábla Comhghaolmhaireachta Rialachán (Euratom, CEE) Uimh. 1588/90 ón gComhairle | An Rialachán seo | Airteagal 1(1) an chéad agus an dara fleasc | Airteagal 1(1), pointí (a) agus (b) | Airteagal 1(2) | Airteagal 1(2) | Airteagal 2, pointí (1) go (10) | Airteagal 2, pointí (a) go (j) | Airteagal 3(1) | Airteagal 3(1) | Airteagal 3(2) | Airteagal 3(2) | Airteagal 3(3) an chéad fhomhír | _____ | Airteagal 3(3) an dara fomhír | Airteagal 3(3) | Airteagal 3(4) | Airteagal 3(4) | Airteagal 4(1) | Airteagal 4(1) | Airteagal 4(2) | Airteagal 5(6) | Airteagal 4(3) | Airteagal 4(2) | Airteagal 5(1) go (5) | Airteagal 5(1) go (5) | Airteagail 6, 7 agus 8 | Airteagail 6, 7 agus 8 | _____ | Airteagal 9 | Airteagal 9 | Airteagal 10 | _____ | Iarscríbhinn I | _____ | Iarscríbhinn II | _____________ [1] COM(87) 868 PV. [2] Féach Iarscríbhinn 3 a ghabhann le Cuid A de na Conclúidí. [3] Arna dhéanamh de bhun na Teachtaireachta ón gCoimisiún chuig Parlaimint na hEorpa agus chuig an gComhairle – Códú an acquis communautaire ], COM(2001) 645 críochnaitheach. [4] Féach Iarscríbhinn I a ghabhann leis an togra seo. [5] IO C […], […], lch. […]. [6] IO C […], […], lch. […]. [7] IO L 151, 15.6.1990, lch. 1. Rialachán mar atá arna leasú ag Rialachán (CE) Uimh. 1882/2003 ó Pharlaimint na hEorpa agus ón gComhairle (IO L 284, 31.10.2003, lch. 1). [8] Féach Iarscríbhinn I. [9] IO L 56, 4.3.1968, lch. 1. Rialachán mar atá arna leasú ag Rialachán (CE, Euratom) Uimh. 2104/2005 (IO L 337, 22.12.2005, lch. 7). [10] IO L 152, 13.7.1967, lch. 13. [11] IO L 184, 17.7.1999, lch. 23. [12] IO L 52, 22.2.1997, lch. 1.